Humil[l]ime nostris recommandatione(!) premissis cum debita reuerencia et honore. Reuerendissime pater, vnde scribendi modulum incipere debemus, non facile aperire ex eo, quod tempore hoc turbido a[c] minus iocundo quo regnum tempestatis antiquæ turbinibus vexatur, omnia plena sunt tristitie et meroris. Nam infortunia nova dominus gubernator per suas literas nobis cæterisque consiliariis regni in nostra diocesi constitutis diffuse exponendo significauit, quod r[euerentia] p[aternitatis] v[estre] assumatis et nonnullis regnum in direptionem et predam dare volentibus discordias et apertas inimicitias contra ipsum dominum gubernatorem, qui in omni sinceritate, quantum nos in veritate perpendere possumus, ad unitatem se offert, insurgendi studio dissentiare ac demum resumptis vicibus transtractamentis bellicis ac optatis illustrissimum Datiæ regem in sugillationem ambulantium et non in via introducere pretendit, prout hoc in copiis literarum diocesium Strengenensis et Arosiensis, eadem gratia episcoporum, pro firmanda inter vos concordia directarum expresse videmus designatum ad r. p. v. Contrarinm nobis esse[t] periculosa dissimulare, quæ omnibus vertuntur in stuporem. Ea propter ex intima dilectione et caritate non ficta affectuosissime et humiliter rogamus et hortamur, quatenus r. p. v. armamenta salute serenissimi domini nostri papæ Leonis X* et alios (= aliorum) reuerendorum patrum dominorum p. v. cooperari[orum] benigne suscipiat et, tanquam angelis (= angelus) pacis tempore iracundiæ sit, regalia et digne (= dignam) modestiam in suis actionibus prestare, pacis pulcritudinis amplexionem, ne nouissima peiora fiant prioribus, cum res nobilissime, que vigore coniuncte crescunt, per discordiam misericorditer peribunt et dissoluuntur. Sunt indubie, r. p. v., qui commendabiles sunt apud Deum homines, pacis amatores et bonæ voluntatis. Suscipiant igitur r. p. v. montes pacem et colles iusticiam, vt regnum et nos pariter omnes de immunitionibus (= imminentibus) periculis reperiamus ad pacem, ad quam confortare dignetur reuerentiam paternitatis vestre rex pacificus, eum (= cui) tandem commendamus felicissime valituram.